Omicron LIVE Updates: देश में ओमिक्रॉन संक्रमितों की संख्या 781 हुई, जानें- लॉकडाउन पर क्या बोले महाराष्ट्र के स्वास्थ्य मंत्री
तेजी के साथ बढ़ते ओमिक्रॉन के मामले ने देश को तीसरी लहर की ओर ला खड़ा कर दिया है। दिल्ली, मुंबई समेत कई महानगरों में रिकॉर्ड कोविड के मामले दर्ज होने शुरू हो गए हैं। राजधानी दिल्ली में करीब 7 महीने बाद 500 के करीब मामले दर्ज हुए हैं, जिसने फिर से स्वास्थ्य विभाग को सकते में ला दिया है।
Omicron LIVE Updates: देश में कोरोना वायरस के नए वेरिएंट ओमिक्रॉन अब तेजी से लोगों को अपनी जद में ले रहा है। आंकड़ा अब 700 के पार पहुंच गया है। गोवा और मणिपुर में भी ओमीक्रॉन संक्रमित मरीज का पहला मामला सामने आ चुका है। वहीं, दिल्ली में 'येलो अलर्ट' लागू हो चुका है। इसके साथ कई पाबंदियों को राजधानी में लागू कर दिया गया है। इधर मामले बढ़ने के साथ ही केंद्र सरकार ने सभी राज्यों और केंद्रशासित प्रदेशों को अलर्ट भेज तैयारियां तेज करने को कहा है। दिल्ली में करीब 7 महीने बाद रिकॉर्ड मामले दर्ज हुए हैं। एक दिन में करीब 500 और लोग कोरोना वायरस संक्रमित पाए गए हैं।ओमीक्रॉन संक्रमण 19 राज्यों और केंद्रशासित प्रदेशों में फैल चुका है। हालात अब चिंताजनक बनते दिखाई दे रहे हैं। महाराष्ट्र में भी रिकॉर्ड मामले कई महीने बाद फिर से दर्ज होने लगे हैं। ताजा आंकड़ों के मुताबिक दो हजार से अधिक और कोरोना संक्रमित पाए गए हैं। जबकि मुंबई में भी कोरोना के मामले तेजी से बढ़ रहे हैं।